Lav et referat af nedenstående tekst:

Tekst:
I 2012 og 2013 vandt øvelsesskibet LOA af Aalborg kapsejladsen Limfjorden Rundt, der er en populær begivenhed for gamle træskibe. I 2014 blev det til en andenplads. Lørdag blev trofæet i klassen for de største skibe så vundet tilbage af barkentinen fra Aalborg. Limfjorden Rundt har budt på sejladser fra Løgstør til Thisted, Struer, Nykøbing Mors, Fur og Skive i den forløbne uge. Årets tre første etaper af kapsejladsen blev aflyst på grund af for lidt vind, men på strækningen fra Nykøbing til Fur blev LOA nummer to, og på sejladsen lørdag fra Fur til Skive gik det så godt for Aalborg-skibet, at det blev til en afgørende førsteplads - også i den samlede konkurrence. Limfjorden Rundt har i år været tilsmilet af godt vejr, og det har været fint for aktiviteterne i havnene, men svag vind skabte altså vanskeligheder på vandet i begyndelsen af ugen. - Det er dog til at leve med, og nu står trofæet atter på sin rette plads, griner Leif Ervolder, projektkoordinator på LOA.

Referat:
Det lykkedes for Aalborg-skibet at vinde sin klasse ved kapsejladsen Limfjorden Rundt.